
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

31 ΔΕΚΕΜΒΡΙΟΥ 1985 

ΑΡΙΘΜΟΙ ΦΥΛΛΟΥ 

ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Χαρακτηρισμός ως διατηρητέου του κτιρίου που βρίσκε¬ 
ται στην 675 Κτηματογραφική Μονάδα (ΚΜ) του Λακ- 
κίου της νήσου Λέρου και επιβολή ειδικών όρων και 


περιορισμών δόμησης αυτού.1 

Τροποποίηση του ρυμοτομικού σχεδίου Βούλας (Αττικής), 
κατάργηση και επιβολή προκηπίου.2 

Έγκριση τοπικού ρυμοτομικού σχεδίου σε εκτός σχεδίου 
περιοχή του Δήμου Ελευθερούπολης (Ν. Καβάλας) 
για την εκτέλεση στεγαστικού προγράμματος του Ο.Ε.Κ. 
και καθορισμός όρων και περιορισμών δόμησης. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 


(1) 

Χαρακτηρισμός ως διατηρητέου του κτιρίου που βρίσκεται 
στην 675 Κτηματογραφική Μονάδα (ΚΜ) του Λακκίου 
της νήσου Λέρου και επιβολή ειδικών όρων και περιο¬ 
ρισμών δόμησης αυτού. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη : 

1. Τις διατάξεις του Ν. Δ/τος της 17 Ιουλίου 1923, όπως 
μεταγενέστερα τροποποιήθηκαν και συμπληρώθηκαν και 
ειδικότερα το άρθρο 9. 

2. Τις διατάξεις του Ν.Δ. 8/1973 (ΦΕΚ 124/Α) και 
ειδικότερα το άρθρο 79 (παρ. 6) όπως αυτή αντικαταστά- 
θηκε με την παρ. 1 του άρθρου 4 του Ν. 622/1977 (ΦΕΚ 
171/Α) και 80. 


3 · ΟΙΚ. 75524/1151/30.12.1983 κοινή απόφαση 
των Τπουργιόν Προεδρίας της Κυβερνήσεως και Χωρο¬ 
ταξίας, Οικισμού και Περιβάλλοντος (ΦΕΚ 767/Β) και 
ειδικότερα το άρθρο 5 όπως τροποποιήθηκε και συμπλη- 

205/Β) ^ 2 $ 112 / 3δ6 / 17 · 4 · 1985 όμοια απόφαση (ΦΕΚ 


4. Τις διατάξεις του Ν. 1558/1985 (ΦΕΚ 137/Α) και 
ειδικότερα το άρθρο 23 παρ. 1. 

5. Τις διατάξεις του Ν. 1032/1980 (ΦΕΚ 57/Λ) και 
ειδικότερα τα άρθρα 2, 3 και 7. 

6. Την από 20.8.1984 εισήγηση της Διεύθυνσης Παρα¬ 
δοσιακών Οικισμών και Περιβάλλοντος (Γ7). 

7. Την 63/1984 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

8. Την 819/1985 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε : 

Άρθρο 1. 

Χαρακτηρίζεται ως διατηρητέο το φερόμενο ως ιδιο¬ 
κτησία των Ειρήνης Ζαχαρίου, Δημ. Ζαχαρίου, Ευδοκίας 
Δριβάκου και Ευσταθίας Χατζηλάρη κτίριο που βρίσκεται 
στην 675 Κτηματογραφική Μονάδα (Κ.Μ.) του Λακκίου 
της νήσου Λέρου, όπως φαίνεται σε μαύρη διαγράμμιση 
στο σχετικό πρωτότυπο διάγραμμα σε κλίμακα 1 : 500 που 
θεωρήθηκε από τον Προϊστάμενο της Δ/νσης Πολεοδομικών 
Εφαρμογών με· την 73354/1985 πράξη του και που συνο¬ 
πτικό του αντίτυπο δημοσιεύεται με το παρόν διάταγμα. 

Άρθρο 2. 

1. Στο χαρακτηριζόμενο με το άρθρο I του παρόντος δια¬ 
τάγματος ως διατηρητέο κτίριο, επιβάλλονται οι παρακάτω 
όροι και περιορισμοί δόμησης. 

1.1. Απαγορεύεται οποιαδήποτε μορφολογική αλλοίωση 
των όψεων ή καταστροφή των στοιχείων τους ή οποιαδή¬ 
ποτε προσθήκη καθ’ ύψος. 

1.2. Απαγορεύεται κάθε προσθήκη στοιχείων ξένων προς 
την αρχιτεκτονική μορφή του κτιρίου. 

1.3. Απαγορεύεται η κατασκευή ή τοποθέτηση στο πεζο¬ 
δρόμιο προ του κτιρίου οποιουδήποτε στοιχείου (περιπτέ¬ 
ρου, πλαισίων για τοποθέτηση διαφημίσεων, στεγάστρων 
στάθμευσης συγκοινωνιακών μέσων κ.λπ.) εκτός από στύ¬ 
λους φωτισμού εφόσον η τοποθέτησή τους σε άλλη θέση 
δεν είναι τεχνικά εφικτή. 

1.4. Απαγορεύεται η τοποθέτηση στην κύρια όψη του 
κτιρίου κάθε στοιχείου παροχής οργανισμών κοινής ωφέλειας 
καθώς και συσκευών ή εξαρτημάτων τους, στοιχείων τε¬ 
χνητού αερισμού ή κλιματισμού. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


1.5. Επιτρέπεται η στατική ενίσχυση, αντικατάσταση 
πλακών, εκσυγχρονισμός των εγκαταστάσεων και η εσω¬ 
τερική διαρρύθμιση, εφόσον δε θίγονται τα αρχιτεκτονικά 
στοιχεία και ο γενικός αρχιτεκτονικός χαρακτήρας του κτι¬ 
ρίου. 

1.6. Κάθε εργασία που προβλέπεται από την προηγούμενη 
παράγραφο (1.5) εγκρίνεται απαραίτητα από την αρμόδια 
Επιτροπή Ενασκήσεως Αρχιτεκτονικού Ελέγχου (Ε.Ε.Α.Ε.). 

2. Επιτρέπεται η χρησιμοποίηση του 50 % του εναπο- 
μείναντος αχρησιμοποίητου συντελεστή δόμησης, σε ισόγειο, 
μετά την έγκριση της μελέτης από την Επιτροπή Ενασκή¬ 
σεως Αρχιτεκτονικού Ελέγχου (Ε.Ε.Α.Ε.). 


Άρθρο 3. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Τπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 3 Δεκεμβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

0 ΥΠΟΥΡΓΟΙ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 


1 159 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


( 2 ) 

Τροποποίηση του ρυμοτομικού σχεδίου Βούλας (Αττικής), 
κατάργηση και επιβολή προκηπίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. Δ/τος της 17.7.1923, όπως μετα¬ 
γενέστερα τροποποιήθηκαν και συμπληρώθηκαν και ειδι¬ 
κότερα τα άρθρα του 3, 9 και 70. 

2. Τις διατάξεις του Ν. 947/1979 (ΦΕΚ 169/Α) και 
ειδικότερα το άρθρο του 62 (παρ. 1). 

3. Τις διατάξεις του Ν. Δ/τος 797/1971 (ΦΕΚ, 1/Α), 

όπως μεταγενέστερα τροποποιήθηκαν και συμπληρώθηκαν 
και ειδικότερα το άρθρο 11 (παρ. 1 και 6). 

4. Το γεγονός ότι δεν καθορίστηκε τιμή μονάδας απο¬ 
ζημίωσης. 

5. Τις διατάξεις του Ν. 1032/1980 (ΦΕΚ 57/Α) και 
ειδικότερα τα άρθρα του 2, 3 και 7. 

6. Τις διατάξεις του Ν. 1558/1985 (ΦΕΚ 137/Α) και 
ειδικότερα το άρθρο 23 παρ. 1. 

7. Την 147/1985 γνωμοδότηση του Δημοτικού Συμ¬ 
βουλίου Βούλας (Αττικής). 

8. Την 534/1985 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

9. Την 964/1985 γνωμοδότηση του Συμβουλίου της Επι- 
κρατείας, με πρόταση του Υπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε : 

Άρθρο 1. 

Εγκρίνεται η τροποποίηση του ρυμοτομικού σχεδίου Βού¬ 
λας (Αττικής) στα 325 και 326 οικοδομικά τετράγωνα με 


την κατάργηση της μεταξύ αυτών οδού, που εγκρίθηκε με το 
από 25.10.1974 Π. Δ/γμα «περί τροποποιήσεως και επε- 
κτάσεως των ρυμοτομικών σχεδίων Βούλας και Βουλια¬ 
γμένης (Αττικής) κ.λπ.» (ΦΕΚ 258/Δ) και τη δημιουργία 
ενιαίου οικοδομικού τετραγώνου όπως φαίνεται στο σχε¬ 
τικό πρωτότυπο διάγραμμα σε κλίμακα 1 : 2.000 που έχει 
θεωρηθεί από τον Πρϊοστάμενο της Διεύθυνσης Πολεοδο- 
μικών Εφαρμογών με την 82253/1985 πράξη του και 
που συνοπτικό του αντίτυπο δημοσιεύεται με το παρόν διά¬ 
ταγμα. 

Άρθρο 2. 

α) Καταργείται το προβλεπόμενο από το εγκεκριμένο 
ρυμοτομικό σχέδιο προκήπιο τοιν οικοπέδων, που βρίσκονται 
στα τροποποιούμενα με το προηγούμενο άρθρο οικοδομικά 
τετράγωνα και έχουν πρόσωπο στην καταργούμενη οδό και 
β) επιβάλλεται προκήπιο πλάτους τεσσάρων (4) μέτρων 
στην πρόσοψη των οικοπέδων που βρίσκονται στο ως άνω 
οικοδομικό τετράγωνο που τροποποιείται, όπως οι ρυθμίσεις 
αυτές φαίνονται στο ίδιο διάγραμμα. 

Άρθρο 3. 

II ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων 
Έργων αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 12 Δεκεμβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΙ ΠΕΡΙΒΑΛΛΟΝΤΟΣ ΧΟΡΟΤΑΞΙΑΣ ΚΛΙ ΔΗΜ. ΕΡΓΟΝ 

ΕΥΑΓΓΕΛΟΣ ΚΟΥΛΟΥΜΠΗΣ 







ΕΦΗΜΕΡ1Σ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΤΕΤΑΡΤΟΝ) 










ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


7163 


( 3 ) 

Έγκριση τοπικού ρυμοτομικού σχεδίου σε εκτός σχεδίου 

περιοχή του Δήμου Ελευθερούπολης (Ν. Καβάλας) για 

την εκτέλεση στεγαστικού προγράμματος του Ο.Ε.Κ. 

και καθορισμός όρων και περιορισμών δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. 1337/1983 (ΦΕΚ 33/Α) και 

ειδικότερα το άρθρο 26 όπως αντικαταστάθηκε με την παρ. 
13 του άρθρου 8 του Ν. 1512/85 (ΦΕΚ 4/Α). 

2. Τις διατάξεις του Ν.Δ. 8/1973 όπως τροποποιήθηκε 
με το Ν.Δ. 205/1974 (ΦΕΚ 363/Α) και ειδικότερα τα 
άρθρα 34 παρ. 1, 35 παρ. 1 και 38. 

3. Το γεγονός ότι ο Δήμος Ελευθερούπολης έχει πλη¬ 
θυσμό 5.706 κατοίκους. 

4. Την 197/1984 γνωμοδότηση του Δημοτικού Συμβου¬ 
λίου του Δήμου Ελευθερούπολης. 

5. Την 371/1985 γνωμοδότηση του Κεντρικού Συμβου- 
λίρΟ Χωροταξίας, Οικισμού και Περιβάλλοντος. 

6. Την 831/1985 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωρο¬ 
ταξίας καί Δημοσίων Έργων, αποφασίζουμε : 

Άρθρο 1. , 

Εγκρίνεται τοπικό ρυμοτοκιμό σχέδιο σε περιοχή που 
βρίσκεται εκτός του εγκεκριμένου ρυμοτομικού σχεδίου Ε¬ 
λευθερούπολης (Ν. Καβάλας) για την εκτέλεση επείγοντος 
στεγαστικού προγράμματος του Οργανισμού Εργατικής 
Κατοικίας «Ελευθερούπολη I» με τη δημιουργία των οικο¬ 
δομικών τετραγώνων 1, 2, 3 για κατοικίες και 4 για α¬ 
νέγερση καταστημάτων και αίθουσας συγκεντρώσεων, χώ¬ 
ρου παιδικής χαράς, χώρων κοινοχρήστων πρασίνων, κοινο¬ 
χρήστων χώρων κάι χώρων στάθμευσης αυτοκινήτων, όπως 
φαίνονται χρωματισμένα στο σχετικό πρωτότυπο διάγραμμα 
σε κλίμακα 1 : 500 που θεωρήθηκε από τον Προϊστάμενο 
της Διεύθυνσης Πολεοδομικών Εφαρμογών με την 77508/ 
1985 πράξη του και που συνοπτικό του αντίτυπο δημοσιεύ¬ 
εται με το παρόν διάταγμα. 


Άρθρο 2. 

Οι όροι και οι περιορισμοί δόμησης των οικοδομικών τε¬ 
τραγώνων που δημιουργούνται με το άρθρο 1 του παρόντος 
διατάγματος καθορίζονται ως εξής : 

1. Οικοδομικό σύστημα το πανταχόθεν ελεύθερο. 

2. Μέγιστο ποσοστό κάλυψης τριάντα πέντε στα εκατό 
(35%) της επιφάνειας κάθε οικοδομικού τετραγώνου. 

3. Συντελεστής δόμησης : 

α) για τα υπ’ αρ. 1, 2 και 3 οικοδομικά τετράγωνα εξήντα 
εκατοστά (0,60). 

β) για το υπ’ αρ. 4 οικοδομικό τετράγωνο τριάντα πέντε 
εκατοστά (0,35). 

4. Μέγιστος επιτρεπόμενος αριθμός ορόφων των κτι¬ 
ρίων : 

α) για τα οικοδομικά τετράγωνα 1, 2 και 3 δύο (2) με 
μέγιστο ύψος αυτών οκτώ και μισό (8,50) μέτρα. 

β) για το οικοδομικό τετράγωνο 4 ένας (1) με μέγιστο 
ύψος πέντε και μισό (5,50) μέτρα. 

Στα παραπάνω ύψη συμπεριλαμβάνεται και το ύψος της 
στέγης, η κατασκευή της οποίας είναι υποχρεωτική. 

5. Τα ανεγερθησόμενα κτίρια πρέπει να απέχουν από τις 
ρυμοτομικές γραμμές τουλάχιστον τέσσερα (4) μέτρα. 

Άρθρο 3. 

II ισχύς του παρόντος διατάγματος αρχίζει από τη δημο¬ 
σίευσή του' στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 28 Νοεμβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ . 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΧΠΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΕΥΑΓΓΕΛΟ! ΚΟΥΛΟΥΜΠΗΧ 

